घटना की जानकारी मिलने पर एसएसपी मनु महाराज, सिटी एसपी मध्य अमरकेश डी के साथ ही बुद्धा कॉलोनी पुलिस घटनास्थल पर पहुंची. शव को पोस्टमार्टम के लिए भेज दिया गया है. एसएसपी खुद पूरे मामले की जांच कर रहे थे. एसएसपी मनु महाराज ने बताया कि शव कमरे में मिला है. उनके सिर पर चोट है और गले में निशान है. इस कारण गला दबा कर हत्या किये जाने की आशंका जतायी जा रही है. पोस्टमार्टम रिपोर्ट में सारी बातें सामने आ जायेगी. उन्होंने बताया कि घर में आने का एक ही रास्ता है. इस कारण प्रतीत होता है कि कोई बाहर से नहीं आया है. क्योंकि, उसके भागने का कोई दूसरा रास्ता नहीं है. उन्होंने बताया कि घरवालों से पूछताछ की गयी है, लेकिन फिलहाल कोई कुछ नहीं बता पा रहा है.